stanford-oval/wikipedia huggingface dataset:
דמאי
אטימולוגיה

לפירוש הביטוי דמאי קיימות סברות אחדות, אותן ניתן לחלק בין אלו המקשרות את המילה דמאי לעמי הארץ לבין אלו המקשרות אותה למושג הכללי של ספק:
שלמה צייטלין הציע שהמילה "דמאי" נגזרת מהמילה היוונית "דימוס" שמשמעותה "פשוטי העם". לדעתו, התבואה נקראת אפוא על שם ספקיה, שהם פשוטי העם, שאינם בקיאים בפרטי המצוות או אינם מקפידים עליהם. אך מונטגומרי דוחה את האטימולוגיה הזו: הוא מעיר שהמילה היוונית עבור "פשוטי עם" אכן הושאלה בספרות חז"ל אבל צורתה "דימוס" ולא "דמאי".
האטימולוגיות האחרות שהוצעו למילה "דמאי" מקשרות בין "דמאי" לבין ספק.
בתלמוד ירושלמי, מסכת סוטה,  פרק ט', הלכה י"א המילה "דמאי" נדרשת בצורה הבאה: "דמאי, דמי תקין דמי לא תקין", דהיינו שמא תיקן, שמא לא תיקן. לוי מתרגם "דמי" כאן "אפשר לחשוב" (denkbar), ויסטרוב "ישנה שמועה" (talk), כלומר ספק תיקנו, ספק לא תיקנו.
הרמב"ם הציע שדמאי הוא קיצור של השאלה "דא מאי" (זו מה), המבטאת בארמית את הספק הקיים במעמדה של התבואה. אך, כפי שהעיר זאב בן-חיים, המילה "מאי" אינה קיימת, לא בעברית ולא בארמית של ארץ ישראל.
גם חנוך ילון הציע אטימולוגיה ארמית. לדעתו, דמאי הוא מלשון דמא או דמה, שפירושם "שמא" בארמית נוצרית ובארמית שומרונית.
מספר חוקרים, בעקבות הערוך, הציעו אטימולוגיה שמית: לדעתם, שורש המילה דמאי הוא ד-מ-י, ומשקלו כשל פנאי. בן-חיים מסביר: "מתחילת ברייתו היה דמאי כללי והביע את רעיון הספק... רק במרוצת הימים, נתייחד לדבר של קדושה, ועל ידי כך נתבטל בהדרגה, שימושו לחולין".
הרב שלמה עדני מפרש ששורש המילים "דמאי" ו"מדומע" הוא ט-מ-ע (ט' מתחלפת ב-ד' ו-ע' ב-א'), ומלשון טמיעה, ערבוב, ובלבול.
ראו גם

טבל
חבר (הלכה)
תרומות ומעשרות
הערות שוליים

↑  משנה, מסכת מעשר שני, פרק ה', משנה ט"ו; תלמוד בבלי, מסכת סוטה, דף מ"ח, עמוד א'.
↑  ספר זרעים, הלכות מעשר ט, א.
↑  תלמוד בבלי, מסכת כתובות, דף כ"ד, עמוד א', תלמוד בבלי, מסכת גיטין, דף ס"א, עמוד א',תלמוד ירושלמי, מסכת ברכות,  פרק ז', הלכה א',ותלמוד ירושלמי, מסכת ערלה,  פרק ב', הלכה א'.
↑  אכסניה (בלשון התלמוד אכסניא) - אורחים בפונדק דרכים וכדומה. פרשנותו של רש"י היא שמדובר בחיילי המלך העוברים ממקום למקום.
↑  משנה, מסכת דמאי, פרק ג', משנה א'. בעקבות התלמוד הירושלמי פוסק הרמב"ם שיש להודיע לאורחים ולעניים כשמאכילים אותם דמאי, והם יכולים לעשרו אם הם מעוניינים. משנה תורה לרמב"ם, ספר זרעים, הלכות מעשרות, פרק י', הלכה י"א
↑  משנה, מסכת ברכות, פרק ז', משנה א'
↑  משנה תורה לרמב"ם, ספר זרעים, הלכות מעשרות, פרק י"ד, הלכה א'
↑  משנה תורה לרמב"ם, ספר זרעים, הלכות מעשרות, פרק ט', הלכה ב'
↑  חזון איש, שביעית סימן י אות ח׳
↑  S. Zeitlin, “The Am Haarez”, JQR 23, 1932-33, עמ' 49
↑  J.A. Montgomery, The Etymology of דמאי, JQR 23, 1932-33, עמ' 209
↑  J. Lewy, Wörterbuch über die Talmudim und Midraschim, 1942, עמ' 412
↑  M. Jastrow, A Dictionnary of the Targumim, the Talmud Bavli and Yerushalmi and the Midrachic Literature, Luzac & co, 1903, עמ' 312
↑  בפירושו למשנה ברכות ז, א
1 2  ז' בן-חיים, "מן הדקדוק ומן המילון", מחקרים בלשון ב-ג, תשמ"ו, עמ' 108
↑  ח' ילון, פרקי לשון, מוסד ביאליק, תשל"א, עמ' 346
↑  מלאכת שלמה, מסכת דמאי, פרק א', משנה א'
האינוולוציה הסימפלקטית

באלגברה ליניארית, האינוולוציה הסימפלקטית של מטריצות מסדר  \ 2m\times 2m היא ההעתקה  \ \operatorname {M} _{2m}(F)\rightarrow \operatorname {M} _{2m}(F) המוגדרת לפי  \ \left({\begin{array}{cc}A&B\\C&D\end{array}}\right)^{s}=\left({\begin{array}{cc}D^{t}&-B^{t}\\-C^{t}&A^{t}\end{array}}\right), כאשר  \ A,B,C,D הם בלוקים בגודל  \ m\times m במטריצה, ו- \ X^{t} מסמן את המטריצה המשוחלפת של הבלוק  \,X.
האינוולוציה הסימפלקטית של אלגברת המטריצות היא אינוולוציה, כלומר, העתקה שומרת חיבור והופכת סדר בכפל, שהפעלתה פעמיים נותנת את העתקת הזהות. בניגוד לאינוולוציה האורתוגונלית  \ X\mapsto X^{t} על  \ \operatorname {M} _{n}(F), שבה מרחב המטריצות הסימטריות הוא ממימד  \ {\frac {n(n+1)}{2}} ומימד מרחב המטריצות האנטי-סימטריות הוא מהמימד המשלים  \ {\frac {n(n-1)}{2}}, באינוולוציה הסימפלקטית המצב הפוך.
כל אינוולוציה של אלגברה פשוטה מרכזית ההופכת להיות סימפלקטית לאחר הרחבת סקלרים לשדה פיצול, נקראת "אינוולוציה סימפלקטית". לדוגמה, האינוולוציה הסטנדרטית של אלגברת קווטרניונים  \ Q=F[x,y|yx=-xy,x^{2}=a,y^{2}=b], המוגדרת לפי  \ {\overline {\alpha +\beta x+\gamma y+\delta xy}}=\alpha -\beta x-\gamma y-\delta xy, היא סימפלקטית (משום שמימד האיברים הסימטריים הוא 1).
ראו גם

אינוולוציה (תורת החוגים)
דולר קנדי

| --- | --- |

 משתמשים:  קנדה קנדה סן-פייר ומיקלון סן-פייר ומיקלון (לא רשמי)
 סמל:  $ או $C
 ISO 4217:  CAD
 כינוי:  loonie, buck (אנגלית), piaste, huard (צרפתית)
 סנט:  penny (אנגלית), sou (צרפתית)
 יחידות משנה
 1/100:  סנט ¢
 מטבעות ושטרות
 שטרות בשימוש:  5, 10, 20, 50, 100 דולר
 מטבעות בשימוש:  5, 10, 25, 50 סנט; 1, 2 דולר
 בנק מרכזי
 אינפלציה:  2.5%
 בנק מרכזי:  בנק קנדה 
 http://www.bankofcanada.ca
 → Province of Canada dollar, New Brunswick dollar, British Columbia dollar, Prince Edward Island dollar, Nova Scotian dollar, Newfoundland dollar, Canadian pound 
 
הדולר הקנדי (באנגלית: Canadian dollar, בצרפתית: dollar Canadien) הוא המטבע של קנדה החל משנת 1858. הדולר הקנדי מחולק ל-100 סנטים קנדיים. הדולר הקנדי הוא מטבע בר המרה.
מטבעות ושטרות

מטבע הדולר הקנדי מורכב ממאה סנטים. המטבע הקטן ביותר הוא מטבע של סנט אחד. השטר הגדול ביותר בשימוש הוא שטר של מאה דולרים קנדיים.
מטבעות ושטרות > מטבעות

מטבעות הנמצאות כיום בשימוש:
סנט אחד (פני - באנגלית: Penny) - מציג בצד אחד את פני המלכה אליזבת השנייה ובצידו השני עלה המייפל.
חמישה סנטים (ניקל - באנגלית: Nickel) - מציג בצד אחד את פני המלכה אליזבת השנייה ובצידו השני בונה יושב על עץ.
עשרה סנטים (דיים - באנגלית: Dime) - מציג בצד אחד את פני המלכה אליזבת השנייה ובצידו השני אוניית מפרשים.
עשרים וחמישה סנטים (רבע, קוורטר - באנגלית: Quarter) - מציג בצד אחד את פני המלכה אליזבת השנייה ובצידו השני ראש אייל הצפון.
חמישים סנטים (חצי דולר - באנגלית: Half dollar). מציג בצד אחד את פני המלכה אליזבת השנייה ובצידו השני שלט האצולה של קנדה. מטבע זה נדיר ואינו בשימוש נרחב.
מטבע דולר אחד (לוני - באנגלית: Loonie) - מציג בצד אחד את פני המלכה אליזבת השנייה ובצידו השני צוללן צפוני במים - צבעו מוזהב. השימוש במטבע החל ב-30 ביוני 1987, ומאז החליף את שטר הדולר הקנדי שקדם לו.
מטבע שני דולרים (טוני - באנגלית: Toonie) - מציג בצד אחד את פני המלכה אליזבת השנייה ובצידו השני דוב קוטב על גוש קרח צף - מטבע דו-מתכתי המורכב מחלק פנימי בצבע מוזהב וחלק חיצוני בצבע מוכסף. השימוש במטבע התחיל ב-19 בפברואר 1996, מאז החליף את שטר שני הדולרים הקנדי שקדם לו.
מטבעות ושטרות > שטרות

שטר חמישה דולרים קנדיים - בצידו הקדמי מציג דיוקן של סר וילפריד לורייה (ראש הממשלה השביעי של קנדה), שלט האצולה של קנדה, ותמונה של המבנה המערבי של בנייני הפרלמנט הקנדי. בצידו האחורי מציג ילדים במשחקי ספורט חורפיים, ביניהם, החלקה על קרח והוקי קרח.
שטר עשרה דולרים קנדיים - בצידו הקדמי מציג דיוקן של סר ג'ון א. מקדונלד (ראש הממשלה הראשון של קנדה), שלט האצולה של קנדה, ותמונה של בניין ספריית הפרלמנט של קנדה. בצידו האחורי מציג תמונות הקשורות לכוחות השלום הבינלאומיים ולימי זיכרון.
שטר עשרים דולרים קנדיים - בצידו הקדמי מציג דיוקן של המלכה אליזבת השנייה, שלט האצולה של קנדה, ותמונה של המבנה המרכזי של בנייני הפרלמנט הקנדי. בצידו האחורי מציג תמונות של יצירות אמנות של ביל רייד.
שטר חמישים דולרים קנדיים - מציג בצידו הקדמי דיוקן של ויליאם ליון מקנזי קינג (ראש הממשלה העשירי של קנדה), שלט האצולה של קנדה, ותמונה של מגדל השלום של בנייני הפרלמנט הקנדי. בצידו האחורי מציג תמונות של דברים הקשורים לנושא זכויות האדם בהיסטוריה הקנדית, ביניהן, מדליית מתנדבים לזכרה של תרזה קסגריין.
שטר מאה דולרים קנדיים - עד שנת 2004 הציג בצידו הקדמי דיוקן של סר רוברט בורדן (ראש הממשלה השמיני של קנדה), שלט האצולה הקנדי, ותמונה של המבנה המזרחי של בנייני הפרלמנט הקנדי. בצידו האחורי מציג דברים הקשורים לנושאים של גילויים, כולל מפה מצוירת בידי סמואל דה שמפליין וקאנו שהייתה בשימוש בזמנו, כמו כן אנטנה טלפונית, ולוויין הרדרסט-1. בשנת 2011 הוכנסו לשימוש שטרות חדשים הכוללים את גילוי האינסולין וסימני ביטחון חדשניים.
שטרות שאינם בשימוש

שטר $0.25
שטר דולר אחד
שטר שני דולרים
שטר ארבעה דולרים
שטר עשרים וחמישה דולרים
שטר חמש מאות דולרים
שטר אלף דולרים
השטרות לא איבדו את שוויים, אלא אינם מודפסים עוד.
ערך המטבע

במשך עשרות שנים היה ערך הדולר הקנדי נמוך מהדולר האמריקאי. היחס הטיפוסי היה בין 0.70 ל 0.85 דולר אמריקאי לדולר קנדי אחד. באוקטובר 2007, עם החלשות הדולר האמריקאי בעולם, עלה ערך הדולר הקנדי על ערך הדולר האמריקאי, כאשר בנובמבר 2007 הגיע השער לשיא של 1.08 דולר אמריקאי לדולר קנדי אחד. מאז נחלש מעט הדולר הקנדי יחסית לאמריקאי, ובשנת 2008 השער התנדנד סביב יחס של 1 דולר קנדי לדולר אמריקאי. בשנת 2018 השער סביב 0.8 דולר אמריקאי. קנדה היא אחת מיצואניות הנפט הגדולות בעולם, וערכו של הדולר הקנדי מושפע מאוד ממחירי הנפט.
שערי חליפין

| שער חליפין נוכחי עבור CAD |
| --- | --- |
באתר Google Finance:: AUD CHF EUR GBP HKD ILS JPY USD
באתר Yahoo! Finance:: AUD CHF EUR GBP HKD ILS JPY USD
באתר XE.com:: AUD CHF EUR GBP HKD ILS JPY USD
באתר OANDA.com:: AUD CHF EUR GBP HKD ILS JPY USD
באתר גלובס:: שער דולר קנדי לדולר אמריקאי
הערות שוליים

↑  The World Factbook, 2006
דמיאן סיפרון

| --- | --- |

 לידה:  9 ביולי 1975 (בן 49) Ramos Mejía, ארגנטינה 
 מדינה:  ארגנטינה 
 תקופת הפעילות:  מ-1996 
 בן או בת זוג:  מריה מארול 
 פרופיל ב-IMDb
 
דמיאן סיפרון (בספרדית: Damián Szifron; נולד ב-9 ביולי 1975) הוא במאי קולנוע וטלוויזיה ותסריטאי יהודי-ארגנטינאי. הוא התפרסם בשל כתיבת התסריט והבימוי של הסדרה Los Simuladores ("המתחזים"), ושל "סיפורים פרועים" (2014), הסרט המצליח ביותר בהיסטוריה הקולנועית של ארגנטינה.
ביוגרפיה

סיפרון נולד למשפחה יהודית, ולמד קולנוע אצל אנחל פרטה. הוא היה התסריטאי והבמאי של סדרת הטלוויזיה "Los Simuladores" ושל סדרת ההמשך שלה Hermanos y Detectives ("אחים ובלשים").
סרטו "סיפורים פרועים" משנת 2014, נבחר להתחרות בפרס דקל הזהב בפסטיבל קאן, והיה מועמד לפרס אוסקר לסרט הזר הטוב ביותר לשנת 2014. כיום הוא כותב ומביים גרסה חדשה לסרט הקולנוע "סטיב אוסטין, האיש השווה מיליונים".
בשנת 2023 ביים סיפרון את מותחן הפשע "מבוקש מספר אחת" אותוגם כתב והפיק וכיכבו בו שיילין וודלי ובן מנדלסון.
דיסקינזיה

| --- | --- |
 תחום:  נוירולוגיה 
 קישורים ומאגרי מידע
 DiseasesDB:  17912
 MeSH:  D020820
 סיווגים
 ICD-10:  G24.9
 
דיסקינזיה (בלועזית: Dyskinesia) היא סוג של הפרעת תנועה, המאופיינת בתנועות שרירים לא רצוניות, כמו טיקים או כוריאה, וירידה ביכולת לבצע תנועות רצוניות. דיסקינזיה יכולה להתבטא החל מרעד קל של הידיים ועד תנועות לא רצוניות בפלג גוף עליון והגפיים התחתונות. דיסקינזיה יכולה להופיע גם בשרירים פנימיים, בייחוד בשרירי נשימה. דיסקינזיה יכולה להיגרם מבעיות רפואיות שונות שנבדלות בסיבה הבסיסית שלהן.
ראו גם

דיסקינזיה מאוחרת
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דייוויד רוקאסל

דייוויד קרלייל רוקאסל (אנגלית: David Carlyle Rocastle;‏ 2 במאי 1967, לואישהאם, לונדון - 31 במרץ 2001) היה כדורגלן אנגלי ששיחק לאורך רוב הקריירה שלו בארסנל.
קריירת הכדורגל

רוקאסל נולד בלונדון לזוג מהגרים קאריביים שהגיעו לאנגליה בשנות ה-50. אביו מת ב-1972, ואמו נישאה בפעם השנייה וילדה עוד ילד אחד.
רוקאסל הצטרף לארסנל בקיץ 1983 כשחקן מתלמד, ושיחק במשך שנתיים בקבוצת הנוער. הוא חתם על חוזה המקצוען שלו זמן קצר לפני תחילת עונת 1985/1986. משחקו הראשון היה נגד ניוקאסל יונייטד, ולאחר מכן הוא היה לשחקן הרכב קבוע. ב-1986 זכה רוקאסל בפרס שחקן השנה של האוהדים. רוקאסל זכה עם ארסנל בגביע הליגה ב-1987, במשחק שנערך ימים ספורים לפני יום הולדתו, לאחר ניצחון על ליברפול בגמר באצטדיון ומבלי. בשנה שלאחר מכן העפיל עם ארסנל לגמר גביע הליגה נגד לוטון טאון, אך המשחק הסתיים בהפסד של ארסנל משער בדקה האחרונה.
רוקאסל זכה בשתי מדליות אליפות עם ארסנל. הראשונה הייתה בעונת 1988/1989 שבה רוקאסל שיחק כמעט בכל משחק. אולם, רוקאסל לא זכה לשחק בגביע אירופה כיוון שהאיסור על הקבוצות האנגליות לשחק בטורנירים האירופיים שנקבע לאחר אסון הייזל היה בתוקף. המועדון סיים במקום הרביעי בעונת 1989/1990 והחמיץ את החזרה לאירופה. בעונת 1990/1991 השתתף רוקאסל ב-18 משחקי ליגה בלבד בגלל פציעה, אך הצליח למרות זאת לתרום לזכייה הנוספת באליפות. בעונה שלאחר מכן הוא החמיץ רק שלושה משחקי ליגה מתוך 42.
בזמן ששיחק בארסנל הוא שיחק גם ב-14 משחקים במדי נבחרת אנגליה, אך לא הבקיע בהם. הנבחרת האנגלית לא הפסידה באף משחק שבו רוקאסל שותף.
רוקאסל הועבר ללידס יונייטד תמורת 2 מיליון לירות שטרלינג בסוף עונת 1991/1992. המאמן הווארד וילקינסון ראה ברוקאסל מחליף אפשרי לגורדון סטראכן, אך סטראכן המשיך לשחק במשך שלוש עונות נוספות. רוקאסל הרבה לשבת על ספסל המחליפים כתוצאה מפציעה נוספת ומתחרות עם שחקנים אחרים. הוא היה בלידס עד דצמבר 1993, אז הועבר למנצ'סטר סיטי תמורת 2 מיליון לירות שטרלינג ודייוויד וייט שעשה את הדרך ההפוכה.
רוקאסל לא זכה להצלחה רבה במנצ'סטר סיטי. בסיום העונה הצליח המאמן בריאן הורטון להעביר למועדונו את הקיצוני ניקי סאמרבי מסווינדון טאון, והיה נראה כי ימיו של רוקאסל במועדון יהיו ספורים. בתחילת עונת 1994/1995 הוא עזב את מנצ'סטר סיטי, והועבר לצ'לסי תמורת 1.25 מיליון לירות שטרלינג.
רוקאסל שיחק בעונה זו ב-40 משחקים במדי צ'לסי, והבקיע שני שערים בגביע המחזיקות. רוקאסל הגיע עם צ'לסי לחצי הגמר, אך המועדון הודח על ידי המועדון ריאל סרגוסה שלבסוף גם זכה בטורניר. רוקאסל נפצע שוב בעונה שלאחר מכן וכתוצאה מכך שיחק רק במשחק אחד (נגד בלקברן רוברס באוקטובר 1995). אולם, הוא נותר ברשימת מקבלי המשכורות של צ'לסי עד שחוזהו הסתיים בקיץ 1998. רוקאסל נבחן בהרטה ברלין בקיץ שלפני עונת 1996/1997, אך לא התקבל אל הרטה והושאל לנוריץ' סיטי. בעונת 1997/1998 הוא הושאל למשך תקופה קצרה להאל סיטי, אך שתי התקופות לא היו מוצלחות והוא חזר לקבוצת המילואים של צ'לסי.
לאחר שחוזהו בצ'לסי הסתיים רוקאסל הצטרף למועדון המלזי סאבה בהעברה חופשית, אך לא הרבה לשחק כתוצאה מהפציעה ולבסוף פרש מכדורגל ב-1999.
מחלתו ומותו

בפברואר 2001 הכריז רוקאסל כי הוא סובל מלימפומה שאינה הודג'קין, שהיא צורה של מחלת הסרטן התוקפת את מערכת החיסון. רוקאסל עבר סדרה של טיפולי כימותרפיה מתוך תקווה להחלים. אולם, הוא מת בשעות המוקדמות של ה-31 במרץ 2001, כשהיה רק בן 33.
רוקאסל הונצח על ידי אשתו, בנו ושלוש בנותיו. שישה שבועות לאחר מותו שימש בנו ראיין בתפקיד הקמע של ארסנל בגמר גביע ה-FA נגד ליברפול, שהסתיים בהפסד משני שערים של מייקל אואן.
ה-1 באפריל 2006 (חמש שנים ויום לאחר מותו) הוכרז על ידי ארסנל כ"יום דייוויד רוקאסל", כחלק מהחגיגות שארגנה ההנהלה לכבוד העונה האחרונה באצטדיון הייבורי. המשחק נגד אסטון וילה הסתיים בניצחון 5 - 0. האוהדים ערכו מחווה משלהם לזכרו של רוקאסל לפני המשחק. הנהלת ארסנל החליטה להקים מתקן אימונים סגור לקבוצת הנוער, אותו קראה על שם רוקאסל והקדישה לתרומותיו למועדון.
דיסטרביה

| --- | --- |

 בימוי:  די. ג'יי. קארוסו
 הופק בידי:  איוון ריטמן
 תסריט:  כריסטופר לאנדון   קראל אלסוורת'
 עריכה:  ג'ים פייג' 
 שחקנים ראשיים:  שיה לה-באף   שרה רומר   ארון יו   דייוויד מורס   קארי-אן מוס
 מוזיקה:  ג'ף זאנלי 
 צילום:  רוז'ה סטופרס 
 מדינה:  ארצות הברית 
 חברת הפקה:  דרימוורקס, The Montecito Picture Company 
 חברה מפיצה:  דרימוורקס
 שיטת הפצה:  וידאו על פי דרישה 
 הקרנת בכורה:  ארצות הברית 13 באפריל 2007   ישראל 30 באוגוסט 2007
 משך הקרנה:  104 דקות
 שפת הסרט:  אנגלית
 סוגה:  נאו-נואר, סרט מתח, סרט נעורים, סרט סלאשר, סרט דרמה 
 תקציב:  $20,000,000
 הכנסות:  $117,760,134
 הכנסות באתר מוג'ו:   disturbia
 www.disturbia.com
 דף הסרט ב־IMDb
 
דיסטרביה (באנגלית: Disturbia) הוא סרט מתח אמריקאי, שביים די. ג'יי. קארוסו, בכיכובו של שיה לה-באף. הסרט שואב השראה, באופן חלקי,  מסרטו של אלפרד היצ'קוק, "חלון אחורי". הסרט יצא לאקרנים ב-13 באפריל 2007.
תקציר העלילה

לאחר שאביו של קייל (שיה לה-באף) נהרג בתאונת דרכים, הוא מידרדר עד כדי כך שהוא מכה את המורה שלו לספרדית. בעקבות זאת, הוא נשלח למעצר בית לשלושה חודשים. בשיעמומו, קייל עוקב אחרי השכנים שלו, ובייחוד אחרי השכנה החדשה, אשלי (שרה רומר). הוא עוקב גם אחרי שכן נוסף שלו, רוברט טרנר (דייוויד מורס), ומתחיל לחשוד שהוא רוצח סדרתי.
צוות שחקנים

קייל ברכט - שיה לה-באף
אשלי קלראסון - שרה רומר
רוני - ארון יו(אנ')
רוברט טרנר - דייוויד מורס
ג'ולי ברכט - קארי-אן מוס
הבלשית פארקר - ויולה דייוויס
בעקבות "חלון אחורי"?

הרעיון של הסרט מזכיר בקווים כלליים את זה של סרטו של אלפרד היצ'קוק משנת 1954, "חלון אחורי", שהתסריט שלו נכתב על פי סיפור קצר מאת קורנל וולריץ'(אנ'). בסרט "חלון אחורי", הגיבור, ג'ף, מרותק לביתו לאחר ששבר רגל, והוא מעביר את הזמן בצפייה בשכניו. הוא חושד שאחד השכנים, לארס ת'ורוואלד, רצח את אשתו ופועל להסתרת הפשע. דמיון זה בקווי העלילה הוביל את בעלי זכויות היוצרים בסיפורו של וולריץ' להגיש תביעה על הפרת זכויות יוצרים נגד יוצרי "דיסטרביה". התביעה נדחתה, בנימוק ש"דיסטרביה" מכיל עלילות משנה רבות שאינן בסיפור המקורי.
הערות שוליים

↑  Edith Honan, Spielberg ripped off Hitchcock classic: lawsuit, Reuters, September 9, 2008
↑  Xan Brooks, Disturbia did not steal Rear Window plot, judge rules, The Guardian, September 22, 2010
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
דיסקורדיאניזם

"The Sacred Chao", סמל דיסקורדיאניסטי המופיע בהקשר לסדר ואי סדר, ומזכיר את סמל היאן והיאנג
דיסקורדיאניזם היא דת מודרנית שנוסדה ב-1958 או ב-1959 בארצות הברית. הדת נוסדה עם פרסום הטקסט הדתי העיקרי שלה, הפרינקיפיה דיסקורדיה מאת מלאקליפס הצעיר.
דיסקורדיאניזם טוענת שאי-סדר הוא תכונה חשובה ורצויה לא פחות מסדר.
המצב הטבעי זה כאוס , סדר ואי סדר הם המצאות אנושיות הקיימות בתוך הכאוס.
בכך היא מבדילה את עצמה מרוב הדתות, המדגישות את החשיבות של הסדר וההרמוניה בעולם. רבים מחשיבים את הדת לפרודיה, ויש המזהים אותה כגרסה מערבית לזן בודהיזם. עם זאת, ישנם אנשים המזהים עצמם כדיסקורדיאניסטים, במידות שונות של רצינות. רבים מחזיקים בדיסקורדיאניזם יחד עם דת אחרת. האלה אריס, השאולה מהמיתולוגיה היוונית, משמשת לדיסקורדיאניזם כאלה וכמקור חוכמה וידע. לפיכך נקראת הדת לפעמים אריסיאניזם.
ראו גם

רוברט אנטון וילסון
האצטדיון העירוני נתיבות

| --- | --- |

 כתובת:  הגפן 1
 מיקום:  ישראל נתיבות, ישראל
 קואורדינטות:  31°24′58″N 34°35′19″E﻿ / ﻿31.416°N 34.5885°E﻿ / 31.416; 34.5885
 תקופת הפעילות:  1995–הווה (כ־29 שנים)
 הורחב:  2007
 מפעיל:  מחלקת הספורט
 משטח:  דשא
 קבוצות:  מכבי עירוני נתיבות הפועל נתיבות (1995–2001)
 מושבים:  3,250
  מפת מיקום  מפה מפורטת   (למפת מערב הנגב מוגדלת) האצטדיון העירוני נתיבות(למפת מערב הנגב רגילה) האצטדיון העירוני נתיבות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האצטדיון העירוני נתיבות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האצטדיון העירוני נתיבות  he האצטדיון העירוני נתיבותhe האצטדיון העירוני נתיבותמפת  __ נתיבות (in English: Netivot) [‌צפון הנגב‌]מצפון, מדרום וממערב: __ מועצה אזורית שדות נגב (in English: Sdot Negev Regional Council) ממזרח: __ מועצה אזורית מרחבים (in English: Merhavim Regional Council) tabBackground:;tabBorder:#aaa;defaultTab:0;
 
מבט מהיציע המערבי
האצטדיון העירוני נתיבות הוא אצטדיון כדורגל הממוקם בנתיבות.
האצטדיון הוקם בשנת 1995 ומכיל 3,250 מקומות ישיבה ועוד 200 מקומות עמידה. משמש כיום כמגרשה הביתי של קבוצת הכדורגל מכבי עירוני נתיבות.
האצטדיון הכיל בהקמתו 2,250 מקומות ישיבה ביציע המערבי. בשנת 2007 הוגדלה קיבולת האצטדיון בעוד כ-1,000 מקומות עמידה ביציע הצפוני. בסוף שנת 2017 הותקנו ביציע הצפוני של האצטדיון כיסאות והקיבולת שלו פחתה ל-800 מקומות ישיבה.
האצטדיון כולל מקלחות, חדרי הלבשה גדולים ומרווחים, חדר כביסה, חדר שופטים, מחסנים ומשרדים.
באצטדיון בנוי יציע כבוד עבור מוזמנים המכיל 200 מקומות ישיבה.
דמיאן לוקאשיק

דמיאן לוקאשיק (בפולנית: Damian Łukasik; נולד ב-26 בפברואר 1964) הוא כדורגלן עבר פולני ששיחק בעמדת הבלם, וכיום מאמן כדורגל.
קריירה

לוקאשיק החל לשחק כדורגל במחלקת הנוער של פולוניה לשנו, וכשהיה בן 19 חתם בקבוצת הפאר לך פוזנן, במדיה שיחק יותר מעשור ברציפות ועמה זכה בחמש אליפויות ובארבעה גביעים.
באמצע עונת 1993/1994 הגיע לוקאשיק לישראל, כשהוחתם בהפועל תל אביב על ידי המאמן משה סיני. בהפועל תל אביב שיחק לוקאשיק לצד שני שחקנים פולנים נוספים ששיחקו עמו לפני כן בלך פוזנן - השוער ירוסלב באקו והקשר קז'ימיש מוסקאל. ב-5 במרץ 1994 כבש לוקאשיק את שער הבכורה שלו בהפועל תל אביב, בניצחון 2–1 על מכבי עירוני אשדוד. לקראת סוף העונה הבקיע שער נוסף, בתיקו 1–1 מול בית"ר ירושלים, ובעונה שלאחר מכן כבש שער אחד בגביע המדינה. בעונת 1995/1996 היה שותף למשחקיה הראשונים של הפועל תל אביב אי פעם בגביע אופ"א.
בשנת 1996 חזר לוקאשיק לפולין וחתם בקבוצת דיסקובוליה, אך לאחר תקופה קצרה חזר לקבוצת נעוריו, לך פוזנן, ובשנת 1998 פרש ממשחק פעיל.
לוקאשיק הוא שחקנה לשעבר של נבחרת פולין. ב-5 בפברואר 1985 ערך את הופעת הבכורה שלו בנבחרת, במשחק ידידות מול נבחרת מקסיקו. בסך הכל ערך לוקאשיק 27 הופעות במדי הנבחרת, האחרונה במשחק ידידות מול נבחרת צרפת שנערך ב-15 באוגוסט 1990.
לאחר פרישתו שימש כעוזר מאמן בלך פוזנן, וביולי 2012 מונה למאמנה של גורניק קונין מהליגות הנמוכות בפולין. בשנת 2013 מונה למאמן ספרטה קונין. בעונת 2014/2015 אימן את ספרטה שאמוטולי מהליגה החמישית, ולאחר מכן מונה למאמן דרבצה נובה מיאסטו מהליגה הרביעית. בשנת 2016 אימן לתקופה קצרה את קבוצת MKS אלק, ובעונת 2016/2017 אימן את הוריקן פובידיסקה מהליגה החמישית.
תארים

אליפות פולין: 1982/1983, 1983/1984, 1989/1990, 1991/1992, 1992/1993
הגביע הפולני: 1983/1984, 1987/1988
סופר קאפ: 1990, 1992
דזיאדי

מטבע "דזיאדי" בלארוסי.
דזיאדי (בבלארוסית: Дзяды; ברוסית: Деды; בפולנית: Dziady; באוקראינית: Діди; בליטאית : Ilgės; ובלטבית: laiks Veļu) הוא מאורע סלאבי ובפרט בלטי בו מנציחים את האבות המתים. פירוש המילה הפולנית, הבלארוסית, הרוסית והאוקראינית הוא "סבים" ולפעמים היא מתורגמת לאנגלית כערב האבות.
היסטוריה

ההנצחה התקיימה פעמיים בשנה (באביב ובסתיו), אך כיום היא נערכת בדרך כלל בסוף אוקטובר. במהלך החג הסלאביים מבצעים נסך (פולחן של מזיגת משקה, לרוב אלכוהולי, כמנחה לאלים) ואוכלים ארוחות פולחניות כדי לחגוג את החיים ואת נשמתם של האבות שהצטרפו לדזיאדי עם רדת החשכה.
בפולין החליפו את המסורת בסעודה נוצרית בשם זאדושקי; עם זאת, חגיגת הדזיאדי המקורית נמשכת בקרב הרודנוברים. בבלארוס, הדזיאדי (Дзяды) התקיים בדרך בכלל בשבת האחרונה שלפני יום סנט דמיטרי שחל בסוף אוקטובר / תחילת נובמבר. היום הוא נחגג ב-2 בנובמבר. לליטאים וללטבים יש סעודה דומה, הנקראת "Ilgės או Veļu laiks". יש לה שורשים בתקופות פגניות, והוא שונה מעט מהדיזאדי הסלאבי.
המאורע בתקופת החזית העממית

בשנת 1988 החזית העממית הבלארוסית (Belarusian Popular Front) שהוקמה, יזמה את החייאת המסורת בבלארוס. בנוסף, ביום זה מתקיימת עצרת בקוראפאטי בפאתי מינסק, לזכר קורבנות הדיכוי הפוליטי הסובייטי. הממשל הקומוניסטי של המדינה באותה התקופה התנגד בתוקף ליוזמה, אך עם זאת, החזית העממית הבלארוסית ותנועות אחרות בבלארוס המשיכו את המסורת.
בספרות

רוב החלק השני של הפואמה "Dziady" מאת אדם מיצקביץ' (שפורסמה בשנת 1823) מתארת את סעודת הדזיאדי המאורגנת בימינו בבלארוס, שהייתה פופולרית בקרב רותנים וליטאים בתקופת חבר העמים הפולני-ליטאי.
הערות שוליים

↑  AnydayGuide, Dziady (Commemoration of the Dead) in Belarus / November 2, 2022, AnydayGuide
↑  Pastor, Emi (17 בנובמבר 2011). "November's the month to bring together the living and the dead". The Baltic Times. נבדק ב-20 ביוני 2012. {{cite web}}:  (עזרה)
| --- | --- |
בקרת זהויות :  LNB: 000332864
דנה עדן (שחיינית)

ערך זה עוסק בשחיינית. אם התכוונתם למפיקה, ראו .
דנה עדן שחורי (נולדה ב-25 ביוני 1982) היא שחיינית עבר, אלופת ישראל ושיאנית ישראל. השתתפה באליפות העולם (בריכת 25 מטר) וב-3 אליפויות אירופה בשחייה במדי נבחרת ישראל. התמחתה בסגנון חזה ובסגנון מעורב אישי. שיאה הישראלי במשחה ל-400 מטר מעורב אישי (בריכת 25 מטר) החזיק מעמד כ-14 שנים.
ביוגרפיה

עדן התאמנה בקבוצת השחייה של מכבי קריית אונו בהדרכתו של רובי שלו.
ביוגרפיה > 1997

בתחרויות השחייה של המכביה ה-15 שנערכו ביולי 1997 היא זכתה במדליית ארד במשחה ל-400 מטר מעורב אישי בתוצאה של 5:09.93 דקות, אחרי שרה ג'קוב מארצות הברית (5:03.46 דקות) ואריאן כהן מישראל (5:06.47 דקות).
ביוגרפיה > 1999 > שיא ישראלי ראשון

באליפות הפנימיה שנערכה שהתקיימה במכון וינגייט בסוף פברואר 1999 קבעה עדן במשחה ל-400 מטר מעורב אישי שיא ישראלי חדש ראשון של 4:56.12 דקות, שיפור לשיא בן ה-6 שנים של קרן רגאל (4:58.80 דקות).
בתחרות שחייה (בריכת 25 מטר) שנערכה במרץ אותה שנה קבעה עדן במשחה ל-400 מטר מעורב אישי שיא ישראלי חדש של 4:50.24 דקות, שיפור לשיא של עדי ביכמן שניקבע 4 חודשים קודם לכן (4:50.96 דקות).
באליפות אירופה בשחייה שנערכה באיסטנבול, טורקיה ביולי אותה שנה קבעה עדן במשחה ל-200 מטר מעורב אישי תוצאה של 2:23.66 דקות בשלב חצי הגמר, בשלב המוקדמות תוצאה של 2:22.80 דקות, במשחה ל-400 מטר מעורב אישי תוצאה של 4:59.37 דקות ובמשחה ל-200 מטר חזה תוצאה של 2:38.19 דקות (18 מאיות השנייה איטי מהשיא הישראלי של אירית אפרתי).
חודש לאחר מכן, באליפות ישראל בשחייה שנערכה בווינגייט באוגוסט היא קבעה במשחה ל-200 מטר חזה שיא ישראלי חדש של 2:36.24 דקות, שיפור לשיאה הוותיק בן ה-9 שנים, של אפרתי (2:38.01 דקות). שיא זה החזיק מעמד 6 שנים עד שנישבר על ידי נסטיה קורוטקוב (2:35.57 דקות).
באליפות אירופה בשחייה (בריכת 25 מטר) שנערכה בליסבון, פורטוגל בדצמבר אותה שנה קבעה עדן שני שיאים ישראלים, במשחה ל-200 מטר חזה בתוצאה של 2:33.41 דקות ובמשחה ל-400 מטר מעורב אישי בתוצאה של 4:46.69 דקות. נוסף לכך, היא קבעה במשחה ל-100 מטר חזה שיא אישי של 1:13.21 דקות ובמשחה ל-200 מטר מעורב אישי תוצאה של 2:23.06 דקות.